Skandalesagen om Danske Bank eksploderer i størrelse, skriver Berlingske.

Som registreret bruger kan du overvåge emner og journalister og modtage nyhederne i din indbakke og følge din nyhedsstrøm på Finans.

Benjamin Werner Christensen, f. 1985, er journalist på Finans og dækker medicinal- og biotekbranchen. Benjamin er uddannet cand.comm fra RUC og har siden sin praktiktid på Børsen i 2011-2012 været ansat som journalist på det JP/Politiken Hus-ejede MedWatch, hvor han havde medicinal-, biotek-, og medicobranchen som sine stofområder. Benjamin har siden december 2015 været en del af erhvervsredaktionen på Finans. Benjamin bruger sin fritid på at udleve livet som inkarneret fodboldfan, og han har igennem de sidste mange år haft sæsonkort til Brøndby Stadion, ligesom han er stor fan af den engelske fodboldklub Everton. Benjamin forsøger sig sideløbende, uden succes, som både golfspiller og undervandsjæger.

Skandalesagen om Danske Banks hvidvask for milliarder af kroner i Estland når nu helt nye højder. Ifølge Berlingske viser nye dokumenter, at sagens omfang er endnu større end hidtil kendt.

Nye læk af bankdata viser ifølge Berlingske, at skandalens størrelse nu kan opgøres til hele 53 mia. kr., hvilket er mere end dobbelt så meget som hidtil anslået.

Dansk Bank og hvidvask kort fortalt Berlingske Business har siden marts 2017 afdækket forekomsten af hvidvask i Danske Bank Estland.

Sagen fik i foråret 2017 Danske Bank-ledelsen til at iværksætte en intern undersøgelse af forholdene i bankens estiske filial.

Resultaterne herfra fik i efteråret 2017 banken til at søsætte undersøgelser af forholdene i Estland.

Størst fokus i offentligheden er på, hvem der vidste hvad og hvornår. Både i Estland og på koncernniveau hjemme i Danmark.

Undersøgelserne ledes af advokatfirmaet Bruun & Hjejle, som også vil udfærdige den endelige rapport.

Undersøgelserne er dog forankret i Danske Banks bestyrelse, som løbende opdateres om sagen.

Avisen er kommer i besiddelse af nye kontoudtog fra 20 selskaber, der har haft konti i den estiske filial i forskellige perioder mellem 2007 og 2015. Her er der blevet ført 28 mia. kr. gennem, og dermed er der altså samlet set sendt mistænkelige summer for enorme 53 mia. kr. gennem den estiske filial.

»Enhver kompetent hvidvaskefterforsker ville være kommet til den konklusion, at der var tydelige indikationer på hvidvask, der burde være rapporteret til myndighederne,« siger den britiske hvidvaskekspert Graham Barrow, som ifølge Berlingske har arbejdet med hvidvaskbekæmpelse i storbanker som HSBC og Deutsche Bank og har undersøgt en del af Berlingskes data.

Danske Banks chef for Group Compliance, Anders Meinert Jørgensen, vil ifølge Berlingske ikke forholde sig til det nye, større beløb.

I en mail udtaler han følgende:

»Som vi har sagt før, er det for tidligt at konkludere noget om omfanget af den potentielle hvidvask i Estland. Vi har derfor ikke selv offentliggjort tal eller deltaget i spekulationer om sagens omfang. Vi har dog ved flere lejligheder givet udtryk for, at omfanget ser ud til at være noget større end, hvad der hidtil har været fremme.

Det sker med henvisning til, at Danske Banks topchef, Thomas Borgen tidligere har udtalt til DR, at omfanget så ud til at være større.

Den store hvidvaskskandale har allerede inden dagens historie kostet flere direktører i Danske Bank jobbet. Derudover har den tidligere formand for Finanstilsynet, forhenværende Dansk Bank-direktør Henrik Ramlau Hansen, også måttet forlade sin stilling.

Banken har fået voldsom hård kritik af Finanstilsynet og er i øjeblikket under efterforskning af Bagmandspolitiet. Selvom skeletterne i mere end et år er væltet ud af skabet, så er den øverste ledelse med bestyrelsesformand Ole Andersen og adm. direktør Thomas Borgen fortsat at finde i banken.